Հավելված   
Թալին համայնքի ավագանու   
2022թ- ի նոյեմբերի 28-ի N 50-Ն որոշման

**ԿԱՆՈՆԱԿԱՐԳ**

**ՀՀ ԱՐԱԳԱԾՈՏՆԻ ՄԱՐԶԻ ԹԱԼԻՆ ՀԱՄԱՅՆՔԻ ԱՃՈՒՐԴԻ ԱՆՑԿԱՑՄԱՆ**

**1**.Աճուրդի կազմակերպիչը համայնքի ղեկավարն է: Աճուրդը կազմակերպելու համար աճուրդի կազմակերպիչը ստեղծում է աճուրդային հանձնաժողով, որի կազմում կարող են ընդգրկվել համայնքապետարանի աշխատակազմի աշխատատակիցներ և ավագանու անդամներ: Աճուրդի կազմակերպիչը հանձնաժողով ստեղծելու որոշմամբ հանձնաժողովի կազմից նշանակում է աճուրդավար և արձանագրող:

**2**.Հողամասերի (անշարժ գույքի) օտարումն իրականացվում է դասական աճուրդով:   
**3**. Աճուրդներն իրականացվում են բաց, որին մասնակցում են հանձնաժողովի անդամները, գրանցված անձիք և աճուրդի մասնակից չհամարվող անձինք:

Աճուրդի մասնակից չհամարվող անձինք աճուրդին մասնակցում են դիտորդի կարգավիճակով:   
**4**.Աճուրդին մասնակցել ցանկացող անձինք յուրաքանչյուր լոտի համար առանձին ներկայացնում են հայտ, մասնակցության համար սահմանված վճարի անդորագիր և անձնագիր , իսկ աճուրդի մասնակից չհամարվող անձինք (դիտորդի կարգավիճակ ունեցող անձինք ), յուրաքանչյուր լոտի համար առանձին որի աճուրդին որ ցանկանում են ներկա գտնվել , որպես մուտքի վճար ներկայացնում են աճուրդի մասնակցության սահմանված վճարի անդորագիր և անձնագիր:

**5**.Հայտերի ընդունումը և մասնակիցների գրանցումը դադարեցվում է աճուրդի անցկացման օրվանից երեք աշխատանքային օր առաջ:

**6**.Աճուրդին մասնակցելու ցանկություն ունեցող անձինք վճարում են նախավճար տվյալ հողամասի (անշարժ գույքի ) մեկնարկային գնի 50 %-ի չափով և նրանց տրվում է մասնակցի վկայական:   
**7**. Աճուրդի մասնակցության հայտը չի ընդունվում , եթե հայտ ներկայացնողը ՀՀ հողային օրենսգրքով սահմանված հողամասի սեփականության սուբյեկտ չէ:

**8**. Աճուրդն սկսվում է , եթե սակարկողների թիվը մեկ կամ ավելի է: Մեկից ավելի մասնակիցների դեպքում, սակարկությունը սկսվում է ըստ վիճակահանությամբ հանված տոմսի համար ՝ 1-ից սկսած:   
**9**.Աճուրդի հաղթող է ճանաչվում առավելագույն գին առաջարկած մասնակիցը:   
**10**. Աաճուրդն սկսվելու պահից դահլիճ մտնելն արգելվում է:

**11**.Կազմակերպիչը աճուրդի անցկացումից մեկ ամիս առաջ մամուլով, զանգվածային լրատվության այլ միջոցերով և համայնքապետարանի պաշտոնական կայքում հրապարակում է սակարկությունների անցկացման տեղը, օրը , ժամը հողամասի ( անշարժ գույքի ) գտնվելու վայրը, ծածկագիրը մեկնարկային գինը, նախավճարը, քայլի չափը, օգտագործման նպատակը, չափերը, ճանապարհի, ջրատարի կոյուղու էլեկտրահաղորդման գծերի, գազատարի առկայության մասին տվյալները , (գյուղատնտեսական հողամասի դեպքում նաև որակական հատկանիշներ), ինչպես նաև տվյալ հողամասի նկատմամբ սահմանափակումների ( ներառյալ սերվիտուտների) առկայությունը և լոտի ուսումնասիրության օրերը, ժամը և վայրը:

**12**. Աճուրդի դրված հողամասի ( անշարժ գույքի ) քայլի չափը հաշվարկվում է մեկնարկային գնի 5%-ի չափով, և սակարկողը կարող է գինն ավելացնել քայլի չափից ոչ պակաս գումարով: Եթե մասնակիցը աճուրդի արդյունքներով չի հաղթել, նախավճարն անմիջապես վերադարձվում է, իսկ եթե հաղթել է նախավճարի գումարը ներառվում է վաճառքի գնի մեջ:

**13**. Աճուրդի արձանագրությունը ստորագրում են աճուրդային հանձնաժողովի անդամները, աճուրդում հաղթող ճանաչված անձը, ցանկության դեպքում նաև աճուրդի մյուս մասնակիցները:   
**14**. Աաճուրդն իրականացվում է ըստ լոտերի հերթական համարների:

**15**. Աճուրդը համարվում է չկայացած, եթե աճուրդի մասնակցության հայտ չի ներկայացվել, կամ սակարկությունում հաղթած անձը հրաժարվել է հողամասը ( գույքը ) ձեռք բերելուց կամ օրենքով նախատեսված այլ դեպքերում:

Աճուրդում հաղթած և գույքը գնելուց հրաժարված անձի կողմից մուծված նախավճարը չի վերադարձվում:   
Աճուրդի չկայացման մասին կազմվում է համապատասխան արձանագրություն:  
**16**.Աճուրդում հաղթած անձը պարտավոր է 10 օրվա ընթացքում վճարել սակարկությունների արդյունքում ձևավորված գինը, որը եթե նշված ժամկետում չի վճարում հաղթող է ճանաչվում երկրորդ առավելագույն գին առաջարկած անձը, որը նույնպես պարտավոր է 10 օրվա ընթացքում վճարել այդ գումարը:   
Գումարն ամբողջությամբ վճարելուց հետո երկու օրվա ընթացքում կողմերի միջև կնքվում է օտարման պայմանագիր, որ ենթակա է նոտարական վավերացման և պետական գրանցման: